CELEX: 32020R0581
Language: hr
Date: 2020-04-27 00:00:00
Title: Provedbena uredba Komisije (EU) 2020/581 оd 27. travnja 2020. o izmjeni Provedbene uredbe (EU) 2018/659 o uvjetima za ulazak u Uniju živih kopitara te sjemena, jajnih stanica i zametaka kopitara (Tekst značajan za EGP)

28.4.2020   
               
               
                  HR
               
               
                  Službeni list Europske unije
               
               
                  L 133/52
               
            
         PROVEDBENA UREDBA KOMISIJE (EU) 2020/581
         оd 27. travnja 2020.
         o izmjeni Provedbene uredbe (EU) 2018/659 o uvjetima za ulazak u Uniju živih kopitara te sjemena, jajnih stanica i zametaka kopitara
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3.,
         uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4., članak 13. stavak 2., članak 16. te članak 19. točku (b),
         budući da:
         
                     (1)
                  
                  
                     Provedbenom uredbom Komisije (EU) 2018/659 (3) propisani su uvjeti za ulazak u Uniju kopitara te sjemena, jajnih stanica i zametaka kopitara. U njoj su utvrđeni popis trećih zemalja iz kojih države članice odobravaju ulazak kopitara te sjemena, jajnih stanica i zametaka kopitara i zahtjevi u pogledu zdravlja životinja i veterinarskog certificiranja koji se primjenjuju na te ulaske.
                  
               
                     (2)
                  
                  
                     Direktivom 2009/156/EZ utvrđeni su uvjeti zdravlja životinja kojima se uređuje uvoz kopitara u Uniju. U njoj je propisano da je uvoz kopitara u Uniju odobren samo iz trećih zemalja ili dijelova državnog područja koji su najmanje šest mjeseci slobodni od maleusa (Burgholderia mallei).
                  
               
                     (3)
                  
                  
                     Turska je 25. prosinca 2019. putem sustava za prijavu bolesti životinja prijavila slučaj maleusa koji je potvrđen 4. prosinca 2019. kod jednog konja na otoku Büyükada u pokrajini Istanbul u Turskoj. Ulazak u Uniju kopitara i zametnih proizvoda kopitara iz Turske trebalo bi suspendirati na razdoblje od najmanje šest mjeseci. Stoga je potrebno izmijeniti unos za Tursku u Prilogu I. Provedbenoj uredbi (EU) 2018/659.
                  
               
                     (4)
                  
                  
                     U Ujedinjenim Arapskim Emiratima pod pokroviteljstvom Svjetske konjičke federacije (FEI) osnovana je nova liga u preponskom jahanju, koja uključuje kvalifikacijske testove za svjetsko prvenstvo u preponskom jahanju. Na temelju jamstava o zdravlju životinja koje su dostavili Ujedinjeni Arapski Emirati opravdano je dodavati niz natjecanja u preponskom jahanju u okviru Međunarodne lige Ujedinjenih Arapskih Emirata u preponskom jahanju na popis događanja za koje je odobren ponovni ulazak u Uniju nakon privremenog izvoza u trajanju kraćem od 90 dana. Stoga je potrebno izmijeniti obrazac zdravstvenog certifikata i obrazac izjave iz dijela 2. odjeljka B poglavlja 1. Priloga II. Provedbenoj uredbi (EU) 2018/659.
                  
               
                     (5)
                  
                  
                     Provedbenu uredbu (EU) 2018/659 trebalo bi stoga na odgovarajući način izmijeniti.
                  
               
                     (6)
                  
                  
                     Kako bi se izbjegao negativan učinak na trgovinu, potrebno je predvidjeti prijelazno razdoblje do 31. listopada 2020. tijekom kojega će se prihvaćati certifikati o zdravlju životinja izdani u skladu s Provedbenom uredbom (EU) 2018/659, kako je izmijenjena Provedbenom uredbom (EU) 2019/2147 (4) pod uvjetom da su izdani prije 21. listopada 2020.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Provedbena uredba (EU) 2018/659 mijenja se kako slijedi:
            
                        1.
                     
                     
                        U Prilogu I. unos za Tursku mijenja se u skladu s Prilogom I. ovoj Uredbi.
                     
                  
                        2.
                     
                     
                        U Prilogu II. dijelu 2. odjeljku B poglavlje 1. zamjenjuje se tekstom iz Priloga II. ovoj Uredbi.
                     
                  
         
            Članak 2.
            Do 31. listopada 2020. države članice odobravaju ponovni ulazak u Uniju registriranih konja koje prati odgovarajući certifikat o zdravlju životinja sastavljen u skladu s obrascem zdravstvenog certifikata iz dijela 2. odjeljka B poglavlja 1. Priloga II. Provedbenoj uredbi (EU) 2018/659, kako je izmijenjena Provedbenom uredbom (EU) 2019/2147, pod uvjetom da je certifikat o zdravlju životinja izdan prije 21. listopada 2020.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. travnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 14.9.1992., str. 54.
         
         
            (2)  SL L 192, 23.7.2010., str. 1.
         
         
            (3)  Provedbena uredba Komisije (EU) 2018/659 оd 12. travnja 2018. o uvjetima za ulazak u Uniju živih kopitara te sjemena, jajnih stanica i zametaka kopitara (SL L 110, 30.4.2018., str. 1.).
         
            (4)  Provedbena uredba Komisije (EU) 2019/2147 оd 28. studenoga 2019. o izmjeni i ispravku Provedbene uredbe (EU) 2018/659 o uvjetima za ulazak u Uniju živih kopitara te sjemena, jajnih stanica i zametaka kopitara (SL L 325, 16.12.2019., str. 99.).
      
      
         
            PRILOG I.
            U Prilogu I. Provedbenoj uredbi (EU) 2018/659 na popisu trećih zemalja i dijelova državnog područja trećih zemalja iz kojih je odobren ulazak u Uniju pošiljaka kopitara te sjemena, jajnih stanica i zametaka kopitara unos za Tursku zamjenjuje se sljedećim:
            
               
                           „TR
                        
                        
                           Turska
                        
                        
                           TR-0
                        
                        
                           Cijela zemlja
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           TR-1
                        
                        
                           Pokrajine Ankara, Edirne, Istanbul, Izmir, Kirklareli i Tekirdag
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
      
      
         
            PRILOG II.
            U dijelu 2. odjeljku B Priloga II. Provedbenoj uredbi (EU) 2018/659 poglavlje 1. zamjenjuje se sljedećim:
            
               
                  „Poglavlje 1.
               
               Obrazac zdravstvenog certifikata i obrazac izjave za ponovni ulazak u Uniju registriranih konja za natjecanje nakon privremenog izvoza na razdoblje od najviše 90 dana radi sudjelovanja u konjičkim događanjima organiziranima pod pokroviteljstvom Svjetske konjičke federacije (Fédération Equestre Internationale – FEI)
               (Pripremno događanje za Olimpijske igre, Olimpijske igre, Paraolimpijske igre, Svjetske konjičke igre/Svjetsko prvenstvo, Azijske konjičke igre, Američke konjičke igre (uključujući Panameričke igre, Južnoameričke igre te Srednjoameričke i karipske igre), natjecanje Endurance World Cup u Ujedinjenim Arapskim Emiratima, natjecanje LG Global Champions Tour te Međunarodnu ligu Ujedinjenih Arapskih Emirata u preponskom jahanju)